CELEX: 62018CN0238
Language: lt
Date: 2018-04-03 00:00:00
Title: Byla C-238/18: 2018 m. balandžio 3 d. pareikštas ieškinys byloje Europos Centrinis Bankas / Latvijos Respublika

7.5.2018   
            
            
               LT
            
            
               Europos Sąjungos oficialusis leidinys
            
            
               C 161/44
            
         2018 m. balandžio 3 d. pareikštas ieškinys byloje Europos Centrinis Bankas / Latvijos Respublika
   
   (Byla C-238/18)
   (2018/C 161/49)
   Proceso kalba: latvių
   
      Šalys
   
   
      Ieškovas: Europos Centrinis Bankas, atstovaujamas C. Zilioli, C. Kroppenstedt ir K. Kaiser, padedamų advokato D. Sarmiento Ramírez-Escudero
   
      Atsakovė: Latvijos Respublika
   
      Ieškovo reikalavimai
   
   Europos Centrinis Bankas Teisingumo Teismo prašo:
   
               —
            
            
               nurodyti Latvijos Respublikai pagal Europos Sąjungos Teisingumo Teismo statuto 24 straipsnio pirmą pastraipą ir Teisingumo Teismo procedūros reglamento 62 straipsnį pateikti visą svarbią informaciją, susijusią su vykdomu tyrimu, kurią Korupcijas novēršanas un apkarošanas birojs (Korupcijos prevencijos ir kovos su korupcija tarnyba) pradėjo dėl Latvijos banko valdytojo,
            
         
               —
            
            
               remiantis Europos centrinių bankų sistemos ir Europos Centrinio Banko statuto 14 straipsnio 2 dalimi konstatuoti, kad Latvijos Respublika pažeidė minėtos nuostatos antrą pastraipą, nes:
               
                           —
                        
                        
                           Latvijos banko valdytojas buvo atleistas iš pareigų nepriklausomam teismui dar nepriėmus apkaltinamojo nuosprendžio dėl bylos esmės, ir
                        
                     
                           —
                        
                        
                           nėra jokių išskirtinių aplinkybių, kaip tai matyti iš Latvijos Respublikos pateiktos su faktais susijusios informacijos, kurios pateisintų minėto asmens atleidimą iš pareigų šiuo atveju,
                        
                     
         
               —
            
            
               priteisti iš Latvijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   ECB teigia, kad Latvijos Respublika pažeidė Europos centrinių bankų sistemos ir Europos Centrinio Banko statuto 14 straipsnio 2 dalies antrą pastraipą, nes pritaikiusi laikinąją apsaugos priemonę atleido Latvijos banko valdytoją iš pareigų nepriklausomam teismui dar nepriėmus apkaltinamojo nuosprendžio dėl bylos esmės.